Diari Oficial de la Generalitat Valenciana


Sumari del DOGV 9849, del 15-05-2024 (2024/3826)

RESOLUCIÓ de 18 d'abril, de la Conselleria d'Educació, Universitats i Ocupació, per la qual es modifica l'autorització del centre privat d'Educació Infantil, Primària i Secundària Nuestra Señora de los Dolores, de la localitat de Villena, per canvi de titularitat.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9849

Data del DOGV
:   15-05-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/3826


Data del document
:   18-04-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 18 d'abril, de la Conselleria d'Educació, Universitats i Ocupació, per la qual es modifica l'autorització del centre privat d'Educació Infantil, Primària i Secundària Nuestra Señora de los Dolores, de la localitat de Villena, per canvi de titularitat. [2024/3826]  
Antecedents de fet  
  
Primer. La titularitat del centre privat d'Educació Infantil, Primària i Secundària Nuestra Señora de los Dolores de la localitat de Villena, codi de centre 93048771, sol·licita el canvi de titularitat del centre.  
  
Segon. La Direcció General de Centres Docents ha comprovat el compliment, per part de la nova titularitat, dels requisits exigits per la normativa vigent.  
Tercer. En data 25 de març de 2024, el Servici de Finançament de Centres Concertats ha comprovat que la titularitat complix requisits per a la gestió del centre a través del sistema de pagament delegat.  
  
Fonaments de dret  
Primer. L'òrgan competent per a dictar esta resolució és la Conselleria d'Educació, Universitats i Ocupació, segons l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació. Mitjançant la Resolució de 13 d'abril de 2022, es delega esta competència en la Secretaria Autonòmica d'Educació.  
  
Segon. Vista la normativa aplicable als centres educatius privats i després de la comprovació dels requisits exigits per ella, resolc  
  
  
Primer  
Modificar l'autorització per canvi de titularitat del centre que més a baix s'indica, en els termes que s'especifiquen a continuació.  
Codi del centre: 45414111.  
Denominació genèrica del centre: centre privat d'Educació Infantil, Primària i Secundària.  
Denominació específica del centre: Nuestra Señora de los Dolores.  
Anterior titularitat: Hijas de la Caridad de San Vicente de Paúl.  
Nova titularitat que s'autoritza: Fundación Escuela Viva.  
Domicili: carrer Corredera, número 39.  
Localitat: Villena.  
Província: Alacant.  
  
Segon  
Quant a la modificació de convenis o concerts educatius subscrits amb el centre, s'atindrà al que es disposa en el Decret 75/2023, de 19 de maig, del Consell, de regulació dels concerts educatius a la Comunitat Valenciana (DOGV 24.05.23).  
  
Tercer  
La present resolució produirà efectes des de l'1 d'abril de 2024.  
  
La present resolució donarà lloc a les corresponents inscripcions en l'autorització del centre privat d'Educació Infantil, Primària i Secundària.  
  
De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per a les persones interessades que no siguen objecte de notificació, els terminis començaran a comptar de l'endemà de la publicació en el Diari Oficial de la Generalitat Valenciana.  
  
València, 18 d'abril de 2024.- El secretari autonòmic d'Educació: Daniel McEvoy Bravo.